С друге стране, сав овај напредак је готово у потпуности заустављен стаљинским чисткама крајем 1930-их, током којих је у потпуности избрисана цијела једна генерација способних и квалитетних официрских кадрова, а на њихова мјеста доведене неискусне или неспособне замјене. Као посљедица свега, совјетска тактика, стратегија и општи квалитет војске били су далеко испод стандарда већине западних земаља. Тек ће неугодна искуства у Зимском рату натјерати Стаљина да почне обнову Црвене армије.